Document ID: /roh_data/filtered/fineweb-2-filterrobots_roh.jsonl.gz/14383

Ils 21 da december giaja persuenter dad u acceptar l'agir da Madrid cunter l'independenza u betg. En la Belgia ha Puigdemont preschentà il medem mument sia candidatura per las elecziuns novas.
L'october era Puigdemont fugì en Belgia per che la polizia spagnola na possia betg arrestar el. Cunter el e quatter auters ministers catalans datti cumonds d'arrest internaziunals. Actualmain examinescha la Belgia anc sche Puigdemont duai vegnir surdà a la giustia spagnola sco quella ha dumandà u betg.
Suenter ina votaziun davart l'independenza da la Catalugna aveva la regenza centrala a Madrid surpiglià la contolla cun ina gronda offensiva da las forzas da segirtad. Quai sa basond sin l'artitgel 155 da la constituziun spagnola.
RR novitads 17:00